કૃષ્ણનગરમાં આવેલ રામેશ્વર બંગલોમાં રહેતા ભગીરથસિંહ રાજપૂતે કૃષ્ણનગર પોલીસ સ્ટેશનમાં ફરિયાદ કરી છે. રવિવારે વહેલી પરોઢે ભગીરથસિંહ તેમના પરિવાર સાથે ધાબા પર સુતા હતા તે સમયે વ્હાઇટ કલરની કાર લઇને ધર્મેન્દ્ર બારડ તેના સાગરીતો સાથે આવ્યો હતો અને ભગીરથસિંહને ઉઠાડ્યા હતા. ભગીરથસિંહ ધાબાની પાળી પાસે આવતાં ધર્મેન્દ્ર બારડ તેમના પર ત્રણ રાઉન્ડ ફાયરિંગ કરીને ફરાર થઇ ગયો હતો. આ ઘટનામાં ભગીરથસિંહનો આબાદ બચાવ થયો હતો. ઉચ્ચ અધિકારીઓ સહિત કૃષ્ણનગરની ટીમે ઘટના સ્થળે પહોંચીને તપાસ શરૂ કરી હતી.